ཏང་གི་ཚོགས་ཆེན་བཅུ་དགུ་པའི་ཐོག་ཤིན་ཏུ་དབུལ་བའི་ས་ཁུལ་གྱི་དབུལ་གྲོལ་ལས་འགན་གཙོ་གནད་འགག་སྒྲོལ་ཐུབ་པ་བྱས་ནས།དབུལ་ཕོངས་མི་འབོར་དང་དབུལ་ཕོངས་ས་ཁུལ་རྒྱལ་ཡོངས་དང་མཉམ་དུ་ཕྱོགས་ཡོངས་ནས་འབྱོར་འབྲིང་སྤྱི་ཚོགས་སུ་བསྐྱོད་ཐུབ་པ་བྱེད་རྒྱུ་ནི་རང་རེའི་ཏང་གི་དམ་བཅའ་བརྟན་པོ་ཞིག་རེད་ཅེས་བཏོན་ཡོད།ཆབ་མདོ་གྲོང་ཁྱེར་གྱིས་དབུལ་གྲོལ་འགག་སྒྲོལ་ཡོང་རྒྱུའི་མཐའ་མའི་རྒྱལ་ཁ་ལེན་པ་དང་གོམ་སྟབས་གཅིག་མཚུངས་ངང་འབྱོར་འབྲིང་སྤྱི་ཚོགས་བསྐྲུན་རྒྱུར་མཐའ་མའི་རྒྱལ་ཁ་ལེན་པའི་རྨང་གཞི་བརྟན་དུ་བཏང་ཡོད་པ་རེད།།